EkBass/fiwiki-20250220-pages-articles huggingface dataset:
American Le Mans Series -kausi 2003

American Le Mans Series -kausi 2003 oli American Le Mans Series -sarjan viides kausi. ==Kilpailukalenteri== Meksikoon suunniteltu kilpailu peruttiin. Nro Kilpailu Rata Päivämäärä 1 Sebringin 12 tunnin ajo Sebring International Raceway 15. maaliskuuta C Grand Prix of Mexico Autodromo Hermanos Rodriguez ~~6\. huhtikuuta~~ 2 Atlantan Grand Prix Road Atlanta 29. kesäkuuta 3 Sonoman Grand Prix Sonoma Raceway 27. heinäkuuta 4 Le Grand Prix de Trois-Rivières Circuit Trois-Rivières 3. elokuuta 5 Grand Prix of Mosport Mosport 17. elokuuta 6 Road America 500 Road America 24. elokuuta 7 Sports Car Championships Mazda Raceway Laguna Seca 7. syyskuuta 8 Grand Prix Americas Miamin katurata 27. syyskuuta 9 Petit Le Mans Road Atlanta 18. lokakuuta ==Kilpailujen voittajat== Yleiskilpailun voittajat lihavoituna. Nro Rata LMP900-voittajatalli LMP675-voittajatalli GTS-voittajatalli GT-voittajatalli Raportti Nro Rata LMP900-voittajakuljettajat LMP675-voittajakuljettajat GTS- voittajakuljettajat GT-voittajakuljettajat Raportti 1 Sebring #1 Infineon Team Joest #20 Dyson Racing #3 Corvette Racing #23 Alex Job Racing Raportti 1 Sebring Frank Biela Marco Werner Philipp Peter Didier de Radiguès Chad Block Chris Dyson Ron Fellows Johnny O'Connell Franck Fréon Sascha Maassen Lucas Luhr Raportti 2 Road Atlanta #38 ADT Champion Racing #37 Intersport Racing #4 Corvette Racing #24 Alex Job Racing Raportti 2 Road Atlanta JJ Lehto Johnny Herbert Duncan Dayton Jon Field Kelly Collins Oliver Gavin Jörg Bergmeister Timo Bernhard Raportti 3 Sonoma #1 Infineon Team Joest #16 Dyson Racing #3 Corvette Racing #23 Alex Job Racing Raportti 3 Sonoma Frank Biela Marco Werner Butch Leitzinger James Weaver Ron Fellows Johnny O'Connell Sascha Maassen Lucas Luhr Raportti 4 Trois-Rivières #1 Infineon Team Joest #37 Intersport Racing #4 Corvette Racing #23 Alex Job Racing Raportti 4 Trois-Rivières Frank Biela Marco Werner Jon Field Duncan Dayton Kelly Collins Oliver Gavin Sascha Maassen Lucas Luhr Raportti 5 Mosport #1 Infineon Team Joest #20 Dyson Racing #3 Corvette Racing #24 Alex Job Racing Raportti 5 Mosport Frank Biela Marco Werner Andy Wallace Chris Dyson Ron Fellows Johnny O'Connell Jörg Bergmeister Timo Bernhard Raportti 6 Road America #38 ADT Champion Racing #20 Dyson Racing #80 Prodrive #31 Petersen/White Lightning Raportti 6 Road America JJ Lehto Johnny Herbert Andy Wallace Chris Dyson Jan Magnussen David Brabham Craig Stanton Johnny Mowlem Raportti 7 Laguna Seca #1 Infineon Team Joest #16 Dyson Racing #80 Prodrive #23 Alex Job Racing Raportti 7 Laguna Seca Frank Biela Marco Werner Butch Leitzinger James Weaver Jan Magnussen David Brabham Sascha Maassen Lucas Luhr Raportti 8 Miami #38 ADT Champion Racing #20 Dyson Racing #80 Prodrive #23 Alex Job Racing Raportti 8 Miami JJ Lehto Johnny Herbert Andy Wallace Chris Dyson Darren Turner David Brabham Sascha Maassen Lucas Luhr Raportti 9 Road Atlanta #38 ADT Champion Racing #37 Intersport Racing #88 Prodrive #24 Alex Job Racing Raportti 9 Road Atlanta JJ Lehto Johnny Herbert Jon Field Duncan Dayton Larry Connor Alain Menu Tomáš Enge Peter Kox Jörg Bergmeister Timo Bernhard Romain Dumas Raportti
Amagne

Amagne on kunta Pohjois-Ranskassa Ardennesin departementissa Grand Estin alueella. Se sijaitsee noin 10 kilometriä Rethelin kaupungista itään. pienoiskuva|vasen|Saint-Martinin kirkko Saint-Martinin kirkko on rakennettu alun perin 1100-luvulla. Sitä on kuitenkin muuteltu ja uudelleen rakennettu 1900-luvulle saakka. Erityisesti sen arkkitehtuurin monimuotoisuus, veistokset sekä ulko- ja sisäkoristeet tekevät siitä merkittävän, ja vuonna 1910 se luokiteltiin historialliseksi muistomerkiksi. ==Lähteet== ==Aiheesta muualla== Luokka:Ardennesin kunnat
Circuit Trois-Rivières

Circuit Trois-Rivières on Trois-Rivièresissä Quebecissä sijaitseva katurata, joka on Pohjois-Amerikan vanhimpia katuratoja. Ensimmäinen kilpailu järjestettiin vuonna 1967, jolloin se ajettiin myötäpäivään. Muina vuosina rataa on ajettu vastapäivään. Radalla on ajettu muun muassa Formula Atlantic, Trans Am ja American Le Mans Series -sarjojen kilpailuja. == Lähteet == Luokka:Kanadan moottoriradat Luokka:Québecin urheilu Luokka:American Le Mans Series -radat
Seinäkoloampiainen

Seinäkoloampiainen (Ancistrocerus parietinus) on erakkoampiaisiin lukeutuva pistiäislaji, joka viihtyy puoliavoimila paikoilla kuten pihapiireissä, missä on sille sopivaa pesintäpaikkaa. Itse pesän se muuraa kuitenkin savesta. Laji on merkittävä pölyttäjä. Naaras saalistaa toukkia valmiiksi omien toukkiensa ravinnoksi, ja siksi ihminen pitää lajia hyötyeläimenä. Laji ei ole helppo tunnistettava muiden erakkoampiaisten joukosta. Sen pituus vaihtelee noin vajaasta senttimetristä puoleentoista naaraan ollessa hieman koirasta suurempi. Laji lentää kesäkuukausina. Lajin pesäloisina tavataan kultiaisia (Chrysis) ja hentokiilukaisia (Eulophidae). == Lähteet == == Aiheesta muualla == * Laji.fi: Seinäkoloampiainen (Ancistrocerus parietinus) * UniProt: Taxonomy - Ancistrocerus parietinus * University of Michigan, Animal Diversity Web (ADW): Ancistrocerus parietinus * Global Biodiversity Information Facility (GBIF): Ancistrocerus parietinus Luokka:Ampiaiset
Grooming (salaliittoteoria)

Grooming-salaliittoteoria esittää, että seksuaalivähemmistöt hakeutuvat aktiivisesti lasten läheisyyteen, jotta voisivat käyttää näitä seksuaalisesti hyväkseen tai käännyttää nämä seksuaalivähemmistöjen edustajiksi. Salaliittoteoria esittää myös, että kouluissa annettava seksuaalivalistus olisi vahingollista lapsille, ja että sen ajajina olisivat seksuaalivähemmistöt. Grooming on olemassa oleva termi, joka merkitsee lapsen valmistelemista seksuaalisiin tekoihin manipulaatiolla tai pakottamisella. Salaliittoteoriassa termiä käytetään eri merkityksessä, ja esimerkiksi seksuaalivalistusta tai seksuaali-identiteettien monimuotoisuudesta lapsille puhumista saatetaan pitää siinä groomingin piiriin kuuluvana. Termiä käyttävät erityisesti Yhdysvaltain republikaanisen puolueen äärioikeistolainen osa ja QAnon-salaliittoteorian kannattajakunta. Yhdysvalloissa koulujen seksuaalivalistusta on vähennetty useissa osavaltioissa grooming- salaliittoteorian vaikutuksesta. Useita opettajia ja poliittisia vaikuttajia on syytetty lasten seksuaalisen hyväksikäytön sallijoiksi. Koulujen kirjastoista on poistettu teoksia, jotka käsittelevät seksuaalivähemmistöjä tai seksuaalisuutta. Lisäksi Pride-kulkueita on uhkailtu joukkoampumisilla. == Katso myös == * Saatananpalvontapaniikki == Lähteet == Luokka:Politiikkaan ja yhteiskuntaan liittyvät salaliittoteoriat Luokka:Äärioikeisto Yhdysvalloissa Luokka:Homofobia Luokka:Moraalipaniikki
Mid-Ohio Sports Car Course

Mid-Ohio Sports Car Course on moottorirata, joka sijaitsee Lexingtonissa Ohiossa. Radan rakentaminen aloitettiin vuonna 1961 ja seuraavana vuonna se otettiin käyttöön. Radalla ajetaan muun muassa IndyCar- ja IMSA Sportscar Championship -sarjojen kilpailuja. == Lähteet == == Aiheesta muualla == * Viralliset verkkosivut * IMSAn sivuilla Luokka:Yhdysvaltain moottoriradat Luokka:American Le Mans Series -radat
Utah Motorsports Campus

Utah Motorsports Campus (myös nimellä Miller Motorsports Park) on moottorirata, joka sijaitsee Tooelen piirikunnassaissa Utahissa. Radan rakentamisen aloitti Larry H. Miller, jonka mukaan se oli nimetty. Miller oli kerännyt urheiluautoja ja halusi ajaa niillä, mutta rataan oli myös laajempaa kiinnostusta ja radan budjetti kasvoi. Alan Wilson palkattiin radan suunnittelijaksi ja rakentaminen alkoi vuonna 2005. Rata valmistui 12 kuukaudessa pannukakun tasaiseen maastoon. == Lähteet == == Aiheesta muualla == * Viralliset verkkosivut Luokka:Yhdysvaltain moottoriradat Luokka:American Le Mans Series -radat
Alena V. Ledeneva

Alena V. Ledeneva (; s. 1964) on politiikan ja yhteiskuntatutkimuksen professori School of Slavonic and East European Studiesissa (SSEES) University College Londonissa (UCL). Hänet tunnetaan Venäjällä ilmenevien ”blatien” eli korruption ja muiden epävirallisten käytänteiden tutkimuksistaan. . == Ura == Ledeneva opiskeli taloustiedettä Novosibirskin valtionyliopistossa (1986) sekä yhteiskunta- ja poliittista teoriaa Cambridgen yliopistossa (Newnham College, M. Phil. 1992; Ph.D. 1996). Hän on toiminut tutkijatohtorina New Hall Collegessa Cambridgessa (1996–1999); senior fellow’na Harvardin yliopiston Davis Centerissä (2005); Simon-professorina Manchesterin yliopistossa (2006), vierailevana professorina Sciences Possa Pariisissa (2010) sekä vierailevana professorina Institut d’études avancées’ssa Pariisissa (2013–2014). Hän on myös Valdai Discussion Clubin jäsen. Ledeneva johti (2013–2017) UCL:n osuutta Euroopan komission seitsemännen puiteohjelman rahoittamassa laajassa tutkimushankkeessa ”Anticorruption Policies Revisited: Global Trends and European Responses to the Challenge of Corruption” (ANTICORRP). == Julkaisuja == * Russia's Economy of Favours (Cambridge University Press, 1998) * How Russia Really Works (Cornell University Press, 2006) * Can Russia Modernise? Sistema, Power Networks and Informal Governance (Cambridge University Press, 2013) * The Global Encyclopaedia of Informality, Volume 1 (Open access) (UCL Press, 2018) * The Global Encyclopaedia of Informality, Volume 2 (Open access) (UCL Press, 2018) ==Lähteet== Luokka:Vuonna 1964 syntyneet Luokka:Elävät henkilöt Luokka:Venäläiset professorit
Erding

Erding on kaupunki Ylä-Baijerissa, Saksassa. Se on samannimisen piirikunnan keskus, ja se sijaitsee noin 30 kilometriä Münchenin keskustasta koilliseen. Kaupungin väkiluku oli 37 169 vuoden 2023 lopussa. Erdingin pinta-ala on 54,61 neliökilometriä. == Talous == Erdingin ympäristö on maatalousvaltaista aluetta. Kaupungissa sijaitsee suuri kylpylä, Therme Erding. Erdingistä pääsee S-Bahn-junilla Müncheniin ja muualle lähiseuduille. Münchenin lentoasema sijaitsee noin 10 kilometriä kaupungin keskustasta luoteeseen. Lisäksi kaupungissa sijaitsee Erdingin lentotukikohta. == Lähteet == == Aiheesta muualla == * Kaupungin kotisivut Luokka:Saksan kaupungit Luokka:Baijerin kunnat Luokka:Ylä-Baijeri
Vladimirin palatsi

Vladimirin palatsi (ven. Влади́мирский дворе́ц, Vladimirskij dvorets) on Aleksanteri II:n pojan, Venäjän suuriruhtinas Vladimir Aleksandrovitš Romanovin entinen asuinpalatsi, joka sijaitsee Pietarin keskustassa Nevan rannalla Pietari-Paavalin linnoitusta vastapäätä. Arkkitehtuuriltaan se edustaa uusrenessanssia. Se on yksi viimeisistä Pietariin rakennetuista keisarillisista palatseista. Suuriruhtinas Vladimir nimitti projektia johtamaan arkkitehti Aleksandr Rezanovin tämän vanhan venäläisen arkkitehtuurin tuntemuksen vuoksi. Rezanovia auttoi arkkitehtiryhmä, johon kuuluivat Vasili Kenel, Andrei Huhn, Ieronim Kitner ja Vladimir Šreter. Peruskivi muurattiin 15. heinäkuuta 1867. Rakennustyöt Palatsirantakadulla kestivät viisi vuotta vuosina 1867–1872, ja lisärakentaminen ja laajennukset jatkuivat 1880- ja 1890-luvuilla. Suuria kunnostustöitä tehtiin 1980-luvulla sekä vuonna 2010. ==Lähteet== Luokka:Pietarin palatsit Luokka:Romanov-suku Luokka:1800-luvun arkkitehtuurin suuntaukset
Myrkkypuutarha

Myrkkypuutarha tai myrkyllisten kasvien puutarha on erikoispuutarha, jossa esitellään myrkyllisiä, huumaavia tai haitallisia kasveja. Tyypillisesti myrkkypuutarhassa vieraileminen on mahdollista vain oppaan johdolla, eikä kasveja saa koskettaa, haistella tai syödä. Tunnettuja myrkkypuutarhoja ovat muun muassa: * Alnwickin linnan myrkkypuutarha (Poison Garden), Englanti * Blarneyn linnan myrkkypuutarha (Poison Garden), Irlanti * Güímarin pyramideilla sijaitseva myrkkypuutarha (Jardín Venenoso), Espanja * Ippenburgin linnan myrkkypuutarha (Magie- und Giftgarten), Saksa Suomen tunnetuin myrkkypuutarha lienee sijainnut Louhisaaren puistossa. == Lähteet == Luokka:Puutarhasuunnittelu
Black Thought

Tarik Luqmaan Trotter (s. 3. lokakuuta 1973 Philadelphia, Pennsylvania, Yhdysvallat), taiteilijanimi: Black Thought, on yhdysvaltalainen rap-artisti ja näyttelijä sekä yhdysvaltalaisen hip hop -ryhmä The Rootsin keulahahmo ja toinen perustaja. Allmusic-sivuston mukaan häntä pidetään laajalti yhtenä aikansa taitavimmista, terävimmistä ja tuotteiliaimmista rap-artisteista. Hänen lyriikoidensa ominaispiirteitä ovat monitavuiset riimit, monimutkaisuus, kaksiselitteisyys ja poliittisuus. Hän on yksi The Tonight Show Starring Jimmy Fallon -keskusteluohjelman esiintyjistä. == Yksityiselämä == Black Thought ja hänen vaimonsa Michelle menivät naimisiin vuonna 2010. Hänellä on neljä poikaa ja yksi tytär. == Diskografia == === Sooloura === ==== Studioalbumit ==== * * * ==== EP:t ==== * * * === The Rootsin kanssa === * * * * * * * * * * * == Lähteet == == Aiheesta muualla == * * The Rootsin virallinen sivusto Luokka:Yhdysvaltalaiset hip hop -artistit Luokka:Yhdysvaltalaiset näyttelijät Luokka:Grammy-palkinnon saajat Luokka:Afroamerikkalaiset Luokka:Vuonna 1973 syntyneet Luokka:Elävät henkilöt
Madingou

Madingou on kaupunkikunta sekä Bouenzan departementin ja Madingoun piirikunnan hallinnollinen keskus Kongon tasavallassa. Se sijaitsee Niarijoen varrella 240 kilometriä Brazzavillesta länteen. Vuonna 2018 kunnassa oli arviolta 36 183 asukasta. Madingoun kautta kulkevat Brazzavillen ja Pointe-Noiren väliset valtatie RN1 ja Kongon–Atlantin rautatie. Kaupungin kehitys perustuu sen asemaan hallinto- ja palvelukeskuksena. Departementin taloudellinen keskus on Nkayi. Madingoun piirikunnan pinta-ala on 590 neliökilometriä. Vuonna 2018 siellä oli arviolta 100 783 asukasta. ==Lähteet== Luokka:Kongon tasavallan kaupungit
Constitution Hill

Constitution Hill on katu Lontoon City of Westminsterin kaupunkipiirissä. Se alkaa Buckinghamin palatsin edustalta ja päättyy lännessä Wellington Archiin Hyde Park Cornerin kiertoliittymässä. Sen eteläpuolella levittäytyy Buckinghamin palatsin puutarha ja pohjoispuolella Green Parkin kuninkaallinen puisto. Constitution Hill sai alkunsa 1600-luvulla Kaarle II:n hallituskaudella. Kuninkaan kerrotaan käyneen siellä päivittäisellä kuntolenkillä (constitutional) spanieliensa kanssa, mistä katu sai myöhemmin nimensä. Uudistaessaan Green Parkia 1820-luvulla arkkitehti John Nash muokkasi Constitution Hillistä suoran kulkuereitin, joka yhdistyi The Malliin Buckinghamin palatsin edustalla. Kadun toiseen päähän pystytettiin Wellington Arch kohtaan, jossa Green Park päättyy ja Hyde Park alkaa. Kuningatar Viktoria yritettiin murhata Constitution Hillillä 1840-luvulla kolme kertaa hänen matkatessaan katua pitkin vaunuissa. == Lähteet == Luokka:City of Westminster Luokka:Lontoon kadut
Ivan Truš

Ivan Truš (17. tammikuuta 1869 Vysotske, Brodyn piirikunta, Galitsia – 22. maaliskuuta 1941 Lviv, Ukrainan SNT) oli ukrainalainen taidemaalari ja yhteiskunnallinen toimija sekä taide- ja kirjallisuuskriitikko. Hänen appensa oli Myh'ailo Drahomanov. Opiskeltuaan Krakovan taideakatemiassa 1891–1897 Leon Wyczółkowskin ja Jan Stanisławski oppilaana Truš asui Lvivissä, jossa hän oli aktiivinen ukrainalaisissa taidepiireissä ja yhteiskunnallisessa elämässä. Hän oli Ivan Frankon ystävä ja perusti taidejärjestöjä, julkaisi ensimmäistä ukrainalaista taidelehteä Artystytšnyi vistnyk, maalasi muotokuvia Ševtšenkon tieteelliselle seuralle, opetti taidetta ja kirjallisuutta ja kirjoitti artikkeleita useisiin lehtiin. Hän matkusteli paljon, kävi useita kertoja Kiovassa, jossa hän opetti vuonna 1901, ja Krimillä 1901–1904, Italiassa 1902 ja 1908, Egyptissä ja Palestiinassa 1912. Truš oli merkittävä ukrainalainen impressionisti, jonka värienkäyttö oli omaperäistä. Suurin osa hänen yli 6000 maalauksen tuotannostaan koostuu maisemista. Hän maalasi 350 muotokuvaa, joiden kohteina ovat hänen vaimonsa Arijadnan lisäksi kardinaali Sylvester Sembratovytš, metropoliitta Andrei Šeptytskyi, Ivan Franko, Vasyl Stefanyk, Lesja Ukrajinka, Oleksander Konyskyi, Ivan Netšui-Levytskyi, Volodymyr Antonovytš, Borys Hrintšenko, Myh'ailo Drahomanov, Myh'ailo Hruševskyi ja Mykola Lysenko. Ensimmäisen oman näyttelyn hän piti Lvivissä 1899, ja suuri retrospektiivinen näyttely pidettiin siellä hänen kuolemansa jälkeen 1941. Hänen maalauksiaan on runsaasti Kansallismuseossa ja muistomuseossa hänen entisessä kodissaan Lvivissä. Valikoima hänen kirjallisuus- ja taide-esseitään julkaistiin 1959. ==Maalauksia== Ivan franko by trush.jpg|Ivan Franko Kateryna Hrushevska by Trush.jpg|Kateryna Hruševska Кардинал Сембратович.jpg|Kardinaali Sylvester Sembratovytš Ivan Trush - Italian Landscape.jpg|Maisema Italiasta Ivan Trush Sea Coast.jpg|Merenranta Trush Gagilky 1905 01.jpg|Hahilky 1905 ==Lähteet== ==Aiheesta muualla== Luokka:Ukrainalaiset taidemaalarit Luokka:Vuonna 1869 syntyneet Luokka:Vuonna 1941 kuolleet
Monacon parlamenttivaalit 2023

Monacon parlamenttivaalit 2023 toimitettiin 5. helmikuuta 2023. Vaaleissa valittiin 24 edustajaa maan kansallisneuvostoon viiden vuoden ajaksi. Valituista 11 oli naisia. UNM-liitto, johon kuului liberaaleista, keskusta- oikeistolaisista ja konservatiiveista, sai vaaleissa kaikki 24 paikkaa haltuunsa. Vaalien äänestysprosentti oli 57,3. Vaaleja kuvattiin historiallisiksi. == Lähteet == Parlamenttivaalit 2023 Luokka:Vuoden 2023 vaalit
Heilbronnin piirikunta

Heilbronnin piirikunta () on piirikunta Saksassa Baden-Württembergin osavaltiossa Stuttgartin hallintopiirissä. Sen pinta-ala on 1 099,91 neliökilometriä, ja siihen kuuluu 46 kuntaa. Kesäkuun 2022 lopussa piirikunnassa oli 352 084 asukasta. Piirikunnan keskus on Heilbronn, joka ei kuitenkaan itse kuulu piirikuntaan, vaan se muodostaa oman kaupunkipiirinsä. == Kunnat ja kaupungit == Heilbronnin piirikuntaan kuuluu 46 kuntaa, joista 18 on kaupunkeja. Suluissa kuntien asukasluvut 30. kesäkuuta 2022. Kaupungit * Bad Friedrichshall (20 027) * Bad Rappenau (22 171) * Bad Wimpfen (7 325) * Beilstein (6 265) * Brackenheim (16 441) * Eppingen (22 089) * Güglingen (6 444) * Gundelsheim (7 619) * Lauffen am Neckar (11 816) * Leingarten (11 798) * Löwenstein (3 406) * Möckmühl (8 541) * Neckarsulm (26 459) * Neudenau (5 485) * Neuenstadt am Kocher (10 444) * Schwaigern (11 677) * Weinsberg (13 001) * Widdern (1 835) Kunnat * Abstatt (4 996) * Cleebronn (3 221) * Eberstadt (3 185) * Ellhofen (3 931) * Erlenbach (5 243) * Flein (7 283) * Gemmingen (5 462) * Hardthausen am Kocher (4 334) * Ilsfeld (9 766) * Ittlingen (2 613) * Jagsthausen (2 035) * Kirchardt (6 022) * Langenbrettach (3 919) * Lehrensteinsfeld (2 642) * Massenbachhausen (3 698) * Neckarwestheim (4 148) * Nordheim (8 480) * Obersulm (13 973) * Oedheim (6 601) * Offenau (2 978) * Pfaffenhofen (2 468) * Roigheim (1 461) * Siegelsbach (1 707) * Talheim (5 065) * Untereisesheim (4 301) * Untergruppenbach (8 595) * Wüstenrot (6 837) * Zaberfeld (4 277) == Lähteet == == Aiheesta muualla == *Piirikunnan verkkosivut Luokka:Baden-Württembergin piirikunnat Luokka:Stuttgartin hallintopiiri
Monacon parlamenttivaalit 2018

Monacon parlamenttivaalit 2018 toimitettiin 11. helmikuuta 2018 Monacossa. Vaaleissa valittiin 24 edustajaa viisivuotiskaudelle Monacon kansallisneuvostoon. Priorité Monaco sai 21 edustajaa, Monacon horisontti kaksi ja monacolainen liitto yhden. Vaaleissa tutkintavankeudessa olevilla ei ollut äänioikeutta, jota Freedom House kritisoi. Vaalit olivat muuten vapaat. == Lähteet == Luokka:Vuoden 2018 vaalit Parlamenttivaalit 2018
Kopriini

Kopriini on hämymustesienissä esiintyvä mykotoksiini, joka eristettiin ensin harmaamustesienestä. Kopriini aiheuttaa alkoholin kanssa antabusreaktion. Se on rakenteeltaan aminohappojohdannainen. == Historia == Koska mustesienen nauttimista seurannut reaktio muistutti disulfiraamin aiheuttamaa antabusreaktiota, arveltiin pitkään että se sisälsi disulfiraamia. Vuonna 1956 tutkijat uskoivat eristäneensä disulfiraamia mustesienestä, mutta tulosta ei pystytty toistamaan. Vuonna 1975 mustesienestä löydettiin kopriini, ja 1979 sen vaikutusmekanismi saatiin selville. == Kopriinimyrkytyksen oireet == Kopriinimyrkytyksen oireita ovat kasvojen punoitus, pahoinvointi, oksentaminen, heikotus, levottomuus, sydämentykytys, ja joissain tapauksissa päänsärky ja liiallinen syljeneritys. Oireet alkavat yleensä 5-10 minuuttia alkoholin nauttimisen jälkeen. Jos enempää alkoholia ei nautita, oireet laantuvat 2-3 tunnin kuluessa. Oireiden voimakkuus on suoraan suhteessa nautitun alkoholin määrään. Alkoholin nauttiminen voi laukaista oireet yli vuorokausi kopriinialtistumisen jälkeen. Kopriinimyrkytyksen oireita ei ilmene, jos sieniä on nautittu raakana, vaan ainoastaan jos ne on kypsennetty. == Vaikutusmekanismi == Kopriini hydrolysoituu glutamiinihapoksi ja 1-aminosyklopropanoliksi, joka estää alkoholidehydrogenaasi-entsyymin toiminnan. Aminosyklopropanoli muuttuu elimistössä syklopropanonihydraatiksi, joka sitoutuu entsyymissä olevaan tioliryhmään ja pysäyttää entsyymin toiminnan. Jos kopriinin jälkeen nautitaan alkoholia, elimistöön kertyy myrkyllistä asetaldehydiä, joka ei metabolisoidu vähemmän haitalliseksi etikkahapoksi. Syklopropanonihydraatin kovalenttisidos on kuitenkin reversiibeli, joten oireet laantuvat kun alkoholin nauttiminen loppuu. == Lähteet == == Aiheesta muualla == * PubChem: Coprine * Human Metabolome Database (HMDB): L-Coprine * Food Component Database (FooDB): L-Coprine * Toxin and Toxin Target Database (T3DB): L-Coprine * Kyoto Encyclopedia of Genes and Genomes (KEGG): Coprine Luokka:Sienimyrkyt
Monacon parlamenttivaalit 2013

Monacon parlamenttivaalit 2013 toimitettiin 10. helmikuuta 2013 Monacossa. Vaaleissa valittiin 24 edustajaa Kansallisneuvostoon, ehdokkaita oli 74. Valituista viisi oli naisia. Vaaleissa Monacon horisontti sai 20 paikkaa, Monacolainen unioni kolme ja Renaissance yhden. Vaalien äänestysprosentti oli 74,6. == Lähteet == Luokka:Vuoden 2013 vaalit Parlamenttivaalit 2013
Monacon parlamenttivaalit 2008

Monacon parlamenttivaalit 2008 toimitettiin 3. helmikuuta 2008 Monacossa. Vaaleissa valittiin 24 edustajaa Kansallisneuvostoon. Valittujen joukossa oli kuusi naista. Valittujen parlamenttikausi kesti viisi vuotta. Vaalit olivat vapaat. Vaaleissa äänesti 76,9 prosenttia äänioikeutetuista. Monacolainen unioni sai vaaleissa 21 paikkaa, Rassemblement & Enjeux kolme. == Lähteet == Parlamenttivaalit 2008 Luokka:Vuoden 2008 vaalit
Monacon parlamenttivaalit 2003

Monacon parlamenttivaalit 2003 toimitettiin 9. helmikuuta 2003 Monacossa. Vaaleissa valittiin 24 edustajaa maan parlamenttiin, Kansallisneuvostoon. Ennen vaaleja kansallisneuvostossa oli vain 18 edustajaa. Valituista viisi oli naisia. Vaaleissa äänesti neljä viidestä äänioikeutetusta. Paikoista 21 meni Liitto Monacon puolesta -puolueelle ja kolme Kansalliselle ja demokraattiselle liitolle. == Lähteet == Luokka:Vuoden 2003 vaalit Parlamenttivaalit 2003
Monacon parlamenttivaalit 1998

Monacon parlamenttivaalit 1998 toimitettiin kahtena kierroksena 1. ja 8. helmikuuta 1998. Vaaleissa valittiin 18 edustajaa Monacon parlamenttiin, kansallisneuvostoon, viideksi vuodeksi. Valituista neljä oli naisia. Äänestysprosentti oli ensimmäisellä kierroksella 72,8 ja toisella 65,4. Kolme puoluetta asetti yhteensä 37 ehdokasta, mutta vain yksi puolue, Kansallinen ja Demokraattinen liitto, pääsi kansallisneuvostoon ja sai kaikki 18 paikkaa. == Lähteet == Luokka:Vuoden 1998 vaalit Parlamenttivaalit 1998
Monacon parlamenttivaalit 1993

Monacon parlamenttivaalit 1993 toimitettiin Monacossa kahtena kierroksena 24. ja 31. tammikuuta 1993 Kansallisneuvoston 18 edustajan valitsemiseksi. Valitut olivat parlamentaarikkoja viiden vuoden ajan. Valituista yksi oli nainen. Vaaleissa Kansallinen ja demokraattinen liitto sai 15 paikkaa (kolme vähemmän kuin viime vaaleissa) ja Kansallinen ja edistyksellinen liike kaksi paikkaa (kaksi enemmän kuin viime vaaleissa). Lisäksi yksi sitoutumaton pääsi kansallisneuvostoon. == Lähteet == Luokka:Vuoden 1993 vaalit Parlamenttivaalit 1993
Kabhi Haan Kabhi Naa

Kabhi Haan Kabhi Naa (; suom. ”Joskus kyllä, joskus ei”) on vuonna 1994 ensi- iltansa saanut intialainen hindinkielinen romanttinen komediaelokuva, jonka on ohjannut Kundan Shah. Pääosia näyttelevät Shah Rukh Khan, Deepak Tijori ja Suchitra Krishnamoorthi ensimmäisessä hindielokuvassaan. Khanin elokuvayhtiö Red Chillies Entertainment on ostanut elokuvan oikeudet. Elokuva voitti kaksi Filmfare Awards -palkintoa, parhaan elokuvan ja parhaan suorituksen kriitikkopalkinnot. Sitä pidetään yhtenä Khanin parhaista roolisuorituksista ja Khan on sanonut sen olevan hänen oma suosikkinsa. == Juoni == Huoleton haaveilija Sunil ihastuu tyttöön, joka on rakastunut toiseen ja yrittää erottaa tämän ja rakastamansa miehen. == Näyttelijät == == Soundtrack == == Palkinnot == * Filmfare Awards ** Paras elokuva (kriitikkopalkinto) ** Paras suoritus (kriitikkopalkinto) – Shah Rukh Khan == Lähteet == == Aiheesta muualla == * * Luokka:Vuoden 1994 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Intialaiset komediaelokuvat Luokka:Hindinkieliset elokuvat
Artystytšnyi visnyk

Artystytšnyi visnyk (suom. 'Taiteen airut') oli ukrainalainen aikakausjulkaisu, jossa käsiteltiin kuvataiteita ja musiikkia. Se ilmestyi Peremyšlissä ja Lvivissä 1905–1907. Sen toimittajia olivat Stanislav Ljudkevytš ja Ivan Truš. Lehteä avustivat O. Berežnytskyi, Ivan Bilykovskyi, Anatol Vah'nianyn, Filaret Kolessa ja Ivan Franko. Lehteä ilmestyi kymmenen numeroa. ==Lähteet== ==Aiheesta muualla== Luokka:Ukrainalaiset aikakauslehdet
Sven Nielsen

Sven Nielsen (18. maaliskuuta 1883 Stavanger – 21. tammikuuta 1958 Stavanger) oli norjalainen upseeri ja Høyren poliitikko. Hän istui suurkäräjillä vuosina 1934–1953 ja toimi Norjan kauppaministerinä vuonna 1945. Tätä ennen hän oli salkuton ministeri 1940–1945. Vuosina 1923–1925 Nielsen toimi Harstadin pormestarina. ==Lähteet== ==Aiheesta muualla== * Sven Nielsen Norjan suurkäräjien verkkosivuilla Luokka:Norjan ministerit Luokka:Norjan pormestarit Luokka:Norjalaiset upseerit Luokka:Harstad Luokka:Vuonna 1883 syntyneet Luokka:Vuonna 1958 kuolleet
Karl von Tubeuf

Karl von Tubeuf (20. tammikuuta 1862 Amorbach – 8. helmikuuta 1941 München) oli saksalainen metsätieteilijä, kasvipatologi ja kasvianatomian, -fysiologian ja -patologian professori. Hänen auktoritunnuksenaan oli TUBEUF. Hän opiskeli metsätieteitä Aschaffenburgissa ja Münchenin yliopistossa. Hän oli tunnetun metsätieteilijä Robert Hartigin assistentti ja sittemmin vävy ja seurasi appiukkoaan professorina. Hän oli muun muassa Münchenin kasvitieteellisen seuran ja Münchenin lintutieteellisen seuran johdossa, ja hänestä tuli sitoutunut luonnonsuojelun uranuurtaja. Hän toimitti myös kasvitieteellisiä aikakauslehtiä. Professuurista hän jäi emeritukseksi vuonna 1933. Tubeuf oli saksalaista vapaaherrallista aatelia, joten hänen nimeensä liitetään yleensä Freiherr (vapaaherra). == Lähteet == * Stadtgeschichte München === Viitteet === Luokka:Saksalaiset kasvitieteilijät Luokka:Saksalaiset professorit Luokka:Vuonna 1862 syntyneet Luokka:Vuonna 1941 kuolleet
Arne Sunde

Arne Sunde (6. joulukuuta 1883 Kristiania – 30. heinäkuuta 1972 Oslo) oli norjalainen juristi, upseeri ja Venstren poliitikko. Hän toimi Norjan oikeusministerinä 1930–1931 ja 1933–1935, salkuttomana ministerinä 1940, säännöstelyministerinä 1940–1942 ja merenkulkuministerinä 1942–1945. Vuosina 1929–1931 hän oli Akerin kunnan pormestari ja 1949–1952 Norjan YK- suurlähettiläs. Hän puheenjohti turvallisuusneuvostoa kesäkuussa 1949. Sunden isä oli liikemies ja poliitikko Elias Sunde. ==Lähteet== ==Aiheesta muualla== Luokka:Norjan oikeusministerit Luokka:Norjan pormestarit Luokka:Norjalaiset diplomaatit Luokka:Norjalaiset juristit Luokka:Norjalaiset upseerit Luokka:Vuonna 1883 syntyneet Luokka:Vuonna 1972 kuolleet
Metyylietyyliketoniperoksidi

Metyylietyyliketoniperoksidi eli MEKP tai 2-butanoniperoksidi on orgaaninen peroksidi, jota käytetään polymeerien silloittamiseen ja polymerointireaktion aloittamiseen. Sitä valmistetaan antamalla metyylietyyliketonin ja vetyperoksidin reagoida keskenään väkevien happojen kuten rikki- tai typpihapon läsnäollessa. ==Ominaisuudet== MEKP on väritön neste, jolla on voimakas, pistävä tuoksu. Se on voimakas hapetin ja epävakaa kemikaali. Yleensä sitä käytetään orgaanisella liuottimella stabiloituna, esimerkiksi 40-60 % seoksena dimetyyliftalaatin kanssa. Se reagoi voimakkaasti asetonin, vahvojen happojen, emästen, metallien, metallisuolojen, rikkiyhdisteiden ja pelkistimien kanssa, aiheuttaen palo- ja räjähdysvaaran. Se on syövyttävää, ärsyttävää, herkästi syttyvää (leimahduspiste 52 °C) ja puhtaana räjähdysherkkää. ==Lähteet== Luokka:Orgaaniset peroksidit
Dear Zindagi

Dear Zindagi (suom. ”Rakas elämä”) on vuonna 2016 ensi-iltansa saanut intialainen hindinkielinen draamaelokuva, jonka on ohjannut Gauri Shinde. Pääosia näyttelevät Alia Bhatt ja Shah Rukh Khan. Nuoren naisen kasvutarinasta kertova elokuva sai pääasiassa positiivisia arvosteluja kriitikoilta. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2016 intialaiset elokuvat Luokka:Intialaiset draamaelokuvat Luokka:Hindinkieliset elokuvat
Kenneth Omeruo

Kenneth Josiah Omeruo (s. 17. lokakuuta 1993) on nigerialainen jalkapalloilija, joka pelaa puolustajana ja kapteenina Segunda División -seura CD Leganésissa ja Nigerian jalkapallomaajoukkueessa. Tämän lisäksi hän on pelannut urallaan mm. Chelsea FC:ssä.Player Summary: Kenneth Omaruo ==Lähteet== Luokka:Nigerialaiset jalkapalloilijat Luokka:Vuonna 1993 syntyneet Luokka:Elävät henkilöt
Leon Balogun

Leon Aderemi Balogun (s. 28. kesäkuuta 1988 Länsi-Berliini, Saksa) on saksalaissyntyinen nigerialainen jalkapalloilija, joka pelaa puolustajana Queens Park Rangersissa ja Nigerian jalkapallomaajoukkueessa. Balogun on pelannut aiemmin Türkiyemspor Berlinissä, Hannover 96:ssa, Werder Bremenissä, Fortuna Düsseldorfissa, Darmstadt 98:ssa, Mainz 05:ssä, Brighton & Hove Albionissa ja Wigan Athleticissa ja Rangersissa.Tranfermarkt: Leon Balogun ==Yksityiselämä== Leon Balogun syntyi Saksassa saksalaiselle äidille ja nigerialaiselle jorubataustaiselle isälle. Hän ei kuitenkaan osaa puhua joruban kieltä, koska hänen vanhempansa halusivat assimiloitua saksalaiseen kulttuuriin.Meet Leon Balogun's Nigerian Father, German Mother and Beautiful Sister ==Lähteet== Luokka:Nigerialaiset jalkapalloilijat Luokka:Vuonna 1988 syntyneet Luokka:Elävät henkilöt
Ossi Muurainen

Ossi Muurainen on suomalainen pesäpallon syöttötuomari joka tuomitsee Miesten Superpesistä. Muurainen aloitti syöttötuomarina miesten Superpesiksessä kaudella 1999. Kaudesta 2000 lähtien hänen tuomariparinaan on toiminut pelituomari Tommi Nupponen. He ovat tuominneet Itä-Länsi-ottelussa ja finaaliotteluissa. Muurainen on valittu vuoden parhaaksi tuomariksi kaksi kertaa. Hän on voittanut kaksi kertaa myös Superpesiksen kultaisen pillin joka jaetaan pelaajien äänestämälle parhaalle tuomarille. 27. kesäkuuta 2022 mennessä Muurainen oli tuominnut 547 ottelua Superpesiksessä. Hänellä on eniten tuomittuja otteluita kaikista tuomareista Superpesiksen historiassa. https://www.iltalehti.fi/pesapallo/a/516614f6-e526-4eb6-b106-c08922d9ffd9 == Lähteet == Luokka:Pesäpallotuomarit Luokka:Syntymävuosi puuttuu Luokka:Elävät henkilöt
Lofot-Tidende

Lofot-Tidende on norjalainen vuonna 1987 perustettu paikallislehti, jonka toimitus on Leknesissä Vestvågøyn kunnassa. Lehti ilmestyy torstaisin ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Vestvågøy
Suvilahti Event Hub

Suvilahti Event Hub (tai Suvilahden viihdekeskus) on Helsingin Kalasatamaan Suvilahden alueelle suunniteltu tapahtumakeskus, jossa voisi järjestää yleisötapahtumia. Rakennuksessa voisi olla myös toimistoja, hotelli, ravintoloita ja gallerioita. Suunniteltu koko on miltei 50 000 kerrosneliömetriä, ja kävijöitä mahtuisi 3 000–5 000. Hanketta vetää Mikko Leppilammen puheenjohtama Suvilahti Event Hub -yhtiö. Tapahtumakeskuksen rakentaminen hyväksyttiin Helsingin kaupunginvaltuustossa huhtikuussa 2023. Rakentamisen oli määrä alkaa saman vuoden aikana, ja valmistumisajankohdaksi arvioitiin kesää 2026. Rakentamista ei kuitenkaan voinut aloittaa, sillä asemakaavasta lähetettiin kaksi valitusta Helsingin hallinto-oikeuteen. Hallinto-oikeus hylkäsi molemmat valitukset huhtikuussa 2024, ja toinen valitus eteni korkeimpaan hallinto-oikeuteen, joka hylkäsi sen saman vuoden marraskuussa. Rakennustyöt on tavoitteena aloittaa syksyllä 2025. == Katso myös == * Suvilahti (kulttuurikeskus) == Lähteet == == Aiheesta muualla == * Kutsukilpailun selostus Luokka:Kalasatama Luokka:Helsingin rakennukset ja rakennelmat Luokka:Suunnitteilla olevat rakennukset ja rakennelmat
Bostoninkurkku

pienoiskuva|Bostongurka-purkki Bostoninkurkku, , on ruotsalainen kurkkusalaatti, johon kuuluu hienoksi hakattua maustekurkkua, punaista paprikaa, sipulia, sinapinsiemeniä ja muita mausteita. ==Historia== Nimestään huolimatta bostonkurkulla ei ole mitään tekemistä Bostonin kanssa. Se on ruotsalaisen AB Felix-yhtiön 1951 kehittämä tuote, johon käytettiin maustekurkkuviipaleita tehdessä ylijääneet kurkun päät. Nimi on peräisin yrityksen työntekijöille järjestetystä kilpailusta. Bostongurka on ollut Felixin (nykyään Orklan omistuksessa) tavaramerkki vuodesta 1979 asti. Vuonna 1999 toinen elintarvikeyhtiö Björnekulla lanseerasi samalla nimellä samanlaisen kurkkusalaatin. Oikeudessa Björnekulla esitti, että bostongurka oli vesittynyt yleistermiksi, eikä Felixin tavaramerkki enää ollut voimassa. Oikeus kuitenkin ratkaisi vuonna 2005 asian Felixin hyväksi, ja Björnekulla ryhtyi kutsumaan tuotettaan "kurkkusilpuksi" (). ==Lähteet== Luokka:Ruotsalainen keittiö Luokka:Salaattiruoat
Tommi Nupponen

Tommi Nupponen (s. 1978 Jyväskylä) on suomalainen pesäpallon pelituomari joka tuomitsee Miesten Superpesistä. Nupponen aloitti pelituomarina miesten Superpesiksessä kaudella 1999. Kaudesta 2000 lähtien hänen tuomariparinaan on toiminut syöttötuomari Ossi Muurainen. He ovat tuominneet Itä-Länsi-ottelussa ja finaaliotteluissa. Nupponen on valittu kolme kertaa vuoden parhaaksi tuomariksi. 27. kesäkuuta 2022 mennessä Nupponen oli tuominnut 505 Superpeesiksen ottelua. https://www.iltalehti.fi/pesapallo/a/516614f6-e526-4eb6-b106-c08922d9ffd9 Nupponen oli kautta aikain ensimmäinen pelituomari joka saavutti 500 Superpesiksessä tuomitun ottelun rajan. https://www.pesis.fi/uutiset/2022/05/tommi-nupposelle-500-miesten- superpesisottelu-kautta-aikain-ensimmaisena-pelituomarina/ == Lähteet == Luokka:Pesäpallotuomarit Luokka:Vuonna 1978 syntyneet Luokka:Elävät henkilöt
Gopnik

Gopnik () on venäläinen halventavaksi tarkoitettu termi, joka viittaa kaupunkilaiseen, matalasti koulutettuun ja mahdollisesti rikolliseen samannimisen alakulttuurin jäseneen. Termi syntyi Neuvostoliitossa 1980-luvun loppupuolella. Gopnikeihin yhdistetään lorvailu, väkivaltaisuus ja suvaitsemattomuus. Yleisen mielikuvan mukaan he viettävät aikaa kyykkyasennossa tupakoiden, juoden alkoholia ja syöden auringonkukansiemeniä. Vaatemerkeistä erityisesti Adidas yhdistetään gopnikeihin. Adidas suunnitteli 1980-luvulla Neuvostoliiton olympiatiimin puvun. Olympialaisten jälkeen maa kielsi Adidaksen kapitalistisena propagandana, mutta kommunismin lakkauttamisen jälkeen vuonna 1991 merkki nousi Venäjällä uudelleen muotiin etenkin rikollispiireissä. Gopnikit alkoivatkin pukeutua Adidaksen verryttelypukuihin siksi, koska ne yhdistettiin rikollisiin. Kuvan stereotyyppisestä gopnikista ovat luoneet kenties ennen kaikkea muut slaavilaiset ihmiset, jotka ovat pyrkineet huumorimielessä jäljittelemään heitä. Internetin myötä gopnik-alakulttuuri on levinnyt laajemmalle ja tullut tunnetuksi myös Venäjän ulkopuolella. Se on myös innoittanut muotisuunnittelijoita ja muusikkoja. Vuosien mittaan stereotyyppistä gopnikia on myös parodioitu mediassa niinkin paljon, että tyyli on menettänyt suosiotaan jo rikollismaailmassakin. Termi onkin alettu venäjän kielessä yhdistää pikkurikollisen sijaan yhä useammin pelkästään vihaiseen ja aggressiiviseen, heikompiaan kiusaavaan ihmiseen. == Lähteet == Luokka:Venäjänkieliset sanat ja sanonnat Luokka:Alakulttuurit
Signy-le-Petit

Signy-le-Petit on kunta Pohjois-Ranskassa Ardennesin departementissa Grand Estin alueella. Se sijaitsee noin 42 kilometriä Charleville-Mézièresin kaupungista luoteeseen rajoittuen Belgian rajaan. Saint-Nicolasin kirkko on keskiaikainen linnoitettu kirkko. Espanjalaiset polttivat kirkon kolmikymmenvuotisessa sodassa vuonna 1636, mutta se rakennettiin uudelleen 1680-luvulla. Kirkon puolustuselementit ovat edelleen selvästi näkyvissä. ==Lähteet== ==Aiheesta muualla== Luokka:Ardennesin kunnat
Remo Forrer

Remo Forrer (s. 8. syyskuuta 2001) on sveitsiläinen laulaja. Hän voitti The Voice of Switzerland -ohjelman kolmannen tuotankokauden vuonna 2020 ja osallistui saksalaiseen I Can See Your Voice -ohjelmaan. Hän edusti Sveitsiä Eurovision laulukilpailussa 2023 kappaleella ”Watergun”. == Lähteet == Luokka:Sveitsiläiset laulajat Luokka:Sveitsin euroviisuedustajat Luokka:Vuoden 2023 euroviisuedustajat Luokka:Vuonna 2001 syntyneet Luokka:Elävät henkilöt
TuralTuranX

TuralTuranX on azerbaidžanilainen duo. Siihen kuuluu kaksoisveljekset Tural Bağmanov ja Turan Bağmanov (s. 30. lokakuuta 2000). He edustivat Azerbaidžania Eurovision laulukilpailussa 2023 kappaleella ”Tell Me More”. == Diskografia == === Singlet === * ”Tell Me More” (2023) == Lähteet == Luokka:Azerbaidžanin euroviisuedustajat Luokka:Vuoden 2023 euroviisuedustajat Luokka:Duot Luokka:Azerbaidžanilaiset yhtyeet
Diljá

Diljá Pétursdóttir (s. 15. joulukuuta 2001), tunnettu nimellä Diljá, on islantilainen laulaja. Hän edusti Islantia Eurovision laulukilpailussa 2023 kappaleella "Power". Hän esiintyi kilpailun 2. semifinaalissa, muttei edennyt finaaliin asti. == Diskografia == === Singlet === * "Lifandi inni í mér" (2023) * "Power (2023) == Lähteet == Luokka:Islantilaiset laulajat Luokka:Islannin euroviisuedustajat Luokka:Vuoden 2023 euroviisuedustajat Luokka:Vuonna 2001 syntyneet Luokka:Elävät henkilöt
Blanka Stajkow

Blanka Stajkow (s. 23. toukokuuta 1999), tunnetaan paremmin nimellä Blanka on puolalais-bulgarialainen laulaja ja malli. Hän edusti Puolaa Eurovision laulukilpailussa 2023 Liverpoolissa kappaleella ”Solo”. Hän tuli kilpailun finaalissa 19. sijalle saatuaan yhteensä 93 pistettä, joista 81 yleisöltä ja 12 ammattilaisraadeilta. == Diskografia == * ”Better” (2021) * ”Solo” (2023) * ”Boys Like Toys” (2023) * ”Rodeo” (2023) * "Cara mia" (2024) * "if u want me" (2024) == Lähteet == Luokka:Puolalaiset laulajat Luokka:Puolan euroviisuedustajat Luokka:Vuoden 2023 euroviisuedustajat Luokka:Vuonna 1999 syntyneet Luokka:Elävät henkilöt
Suomen joukkue jääkiekon maailmanmestaruuskilpailuissa 2023

Suomen jääkiekkomaajoukkue Suomessa ja Latviassa järjestestettävissä vuoden 2023 maailmanmestaruuskilpailuissa. Suomen joukkue pelasi A-lohkossa. Joukkueen päävalmentaja on Jukka Jalonen ja joukkueenjohtaja on Jere Lehtinen. Suomi päätyi lohkonsa kolmanneksi. Suomi pelasi Kanadaa vastaan puolivälierässä. Suomi hävisi Kanadalle 4-1. Suomen turnaus päättyi puolivälieriin ja 7. sijaan. == Kokoonpano == Maalivahdit # Nimi Seurajoukkue Christian Heljanko Tappara Emil Larmi Växjö Lakers Jussi Olkinuora Brynäs IF Puolustajat # Nimi Seurajoukkue Niklas Friman Brynäs IF Miika Koivisto Växjö Lakers Mikko Lehtonen ZSC Lions Nikolas Matinpalo Ässät Olli Määttä Detroit Red Wings Atte Ohtamaa Kärpät Ville Pokka Färjestad BK Mikael Seppälä Tappara Hyökkääjät # Nimi Seurajoukkue Marko Anttila Kärpät Joel Armia Montreal Canadiens Teemu Hartikainen Genève-Servette HC Ahti Oksanen IK Oskarshamn Sakari Manninen Henderson Silver Knights Hannes Björninen Brynäs IF Mikko Rantanen Colorado Avalanche Kaapo Kakko New York Rangers Harri Pesonen SCL Tigers Juho Lammikko ZSC Lions Kasperi Kapanen St. Louis Blues Waltteri Merelä Tappara Antti Suomela IK Oskarshamn Jere Sallinen EHC Biel == Lähteet == 2023
Rakasta mua!

Rakasta mua! (Älska mej!) on Kay Pollakin ohjaama ruotsalainen yhteiskunnallinen draamaelokuva vuodelta 1986. Se kertoo laitoksissa kasvaneen ja seksuaalisesti hyväksikäytetyn teinitytön (Anna Lindén) ongelmista jälleen uudessa sijoitusperheessä. ==Juoni== 15-vuotiaan Sussien äiti on alkoholisti, isä kadoksissa tai kuollut. Huostaanotettu Sussie on kiertänyt sijoituskodista toiseen, ja nyt hankalalle nuorelle on annettu viimeinen tilaisuus ennen laitokseen joutumista. Hänet sijoitetaan meren rannalla asuvaan perheeseen, jossa on 18-vuotias poika Tomas ja kymmenvuotias tyttö. Perheessä Sussie raivoaa ja provosoi riitoja muidenkin perheenjäsenten kesken. Perheen äiti yrittää ymmärtää, mutta isä suhtautuu välillä avoimen eroottisesti, välillä lapsen tavoin käyttäytyvään Sussieen yhä kielteisemmin ja haluaa tytöstä eroon. Pojan ja Sussien välille syttyy romanssi. Ihmissuhteet kärjistyvät ”totuuksien yössä”. ==Rooleissa== ==Vastaanotto== Elokuvan julkaisu oli monilla tavoin epäonninen. Elokuva myöhästyi puolitoista vuotta ja ylitti budjettinsa 60 prosentilla, pahemmin kuin mikään Svenska Filminstitutetin tuotanto siihen mennessä. Se sai Ruotsissa ensi-iltansa Olof Palmen murhailtana helmikuussa 1986 ja joutui sitten julkisuuden katveeseen, kun sekä median että yleisön huomio oli viikkoja keskittynyt Palme-kohuun. Elokuvan sisällön sijasta kirjoiteltiin pikemminkin sen käsikirjoitukseen liittyvistä tekijänoikeusriidoista, kun kirjailija Irene Arthur väitti Pollakin käyttäneen hänen teoksiaan Hemtagningen (1981) ja Köpa vänskap (1984) luvatta pohjana. Älska mej! keräsi Ruotsin teatterikierroksellaan noin 80 000 katsojaa. Kay Pollak vetäytyi pitkien näytelmäelokuvien teosta melkein kahdeksi vuosikymmeneksi palatakseen vasta vuonna 2004 Oscar-ehdokkuuden saaneella menestyselokuvalla Niin kuin taivaassa. Älska mej valittiin Berliinin elokuvajuhlien 1986 kilpailusarjaan. Suomessa Rakasta mua! tuli teattereihin puolitoista vuotta Ruotsia myöhemmin, lokakuun alussa 1987, ja sai teatterikierroksellaan 2 481 katsojaa. Helsingin Sanomien Helena Ylänen valitteli, että elokuvaan on yritetty ahtaa aivan liikaa tärkeitä yhteiskunnallisia teemoja ja se horjuu tyylillisestikin realismin ja surrealismin välimaastossa. Silti elokuvasta välittyy Yläsen mielestä todellista huolta ja tunnetta hylättyjä lapsia ja onnettomia aikuisia kohtaan, ja elokuva käsittelee raskaita teemojaan tasapuolisesti, syyttelemättä ja suurella ymmärryksellä. Ylänen kehui myös nuoren Anna Lindénin selviytymistä rankassa roolissaan. ==Lähteet== Luokka:Vuoden 1986 ruotsalaiset elokuvat Luokka:Yhteiskunnalliset elokuvat Luokka:Nuortenelokuvat
Zoopagomycotina

Zoopagomycotina on sienten alakaari, joka on elinkiertonsa perusteella luokiteltu aiemmin yhtymäsieniin. Alakaaren lajit elävät haploideina kasvurihmoina ja muodostavat suvullisia paksuseinäisiä yhtymäitiöitä, jotka ovat monitumaisia. Alakaareen kuuluu nimisuku Zoophagus, jonka edustajat pyydystävät rihmastonsa tahmeilla sivuhaaroilla muun muassa sukkulamatoja. Muutkin alakaaren lajit vaikuttavat säännönmukaisesti olevan hyönteisten tai muiden eläinten loisia. == Lähteet == Luokka:Sienet
Žovkva

Žovkva (), neuvostovuosina 1951–1991 nimellä Nesterov (), on kaupunki Svyniajoen varrella Ukrainan Lvivin alueen Lvivin piirissä. Žovkva sijaitsee 25 kilometriä piiri- ja aluekeskus Lvivistä pohjoiseen. Kaupungin kautta kulkevat valtatiet Lviv–Rava-Ruska–Varsova (M09, ) ja Lviv–Kovel–Brest (R15/M19). Puolan rajalle on 35 kilometriä. Žovkvassa on rautatieasema. Ukrainan tilastokeskus arvioi kaupungin väkiluvuksi 13 852 asukasta vuoden 2022 alussa. Vuonna 2001 väkiluku oli 13 316\. Asukkaista 98,4 prosenttia oli tuolloin etnisesti ukrainalaisia, 1 prosentti venäläisiä, 0,3 prosenttia puolalaisia ja 0,1 prosenttia juutalaisia. Arkeologisten löytöjen perusteella paikkakunnalla on asuttu jo 200- tai 100-luvuilla eaa. Ensimmäinen kirjallinen maininta on vuodelta 1368 nimellä Vynnyky. Vuodesta 1560 lähtien paikkakunta kuului Żółkiewskin magnaattisuvulle. Puolan suurhetmanni Stanisław Żółkiewski rakennutti sinne linnoitetun asutuksen ja linnan vuosina 1594–1600. Magdeburgin kaupunginoikeudet vuonna 1603 ja kaupungin nimeksi tuli omistajansa kunniaksi Žovkva. Myöhemmin kaupunki siirtyi Sobieskin (siellä oli muun muassa kuningas Juhana III Sobieskin residenssi) ja Radvilan (eli Radziwiłłin) magnaattisuvuille. Žovkva on Ukrainan vuonna 2020 tehdyn aluehallintouudistuksen jälkeen kuulunut Lvivin piiriin. Sitä ennen se oli piirikeskus. Жовква -Ратуша.jpg|Kaupungintalo. Жовківський замок з ратуші.jpg|Žovkvan linnan rakennutti suurhetmanni Stanisław Żółkiewski. Żółkiew - Kolegiata pw. św. Wawrzyńca 01.JPG|Pyhän Laurentiuksen kirkko (1606–1618). Zolkiew Cerkiew Pr Trojce 02.jpg|Pyhän Kolminaisuuden kirkko. Osa Unescon maailmanperintökohdetta Puolan ja Ukrainan Karpaattien puiset tserkvat. Dominican monastery in Zhovkva (02).jpg|Dominikaanisen luostarin kirkko. Church of the Nativity of the Theotokos, Zhovkva (01).jpg|Jumaläidille pyhitetty kirkko. Zhovkva trein 2004 II.jpg|Juna kaupungin rautatieasemalla. == Lähteet == ==Aiheesta muualla== Luokka:Lvivin alueen kaupungit Luokka:Lvivin piiri
Ystävä sä lapsien

Ystävä sä lapsien on lastenvirsi. Sen alkuperä on ruotsalaisessa tekstissä Gud som haver barnen kär, joka on painettu ensimmäisen kerran vuonna 1780. Sen alkuperäinen versio käsitti vain nykyisen virren neljä ensimmäistä säettä, ja se julkaistiin tuolloin tukholmalaiseen hovisaarnaajan, myöhemmän piispa Gustaf Murrayn julkaisemassa lastenkirjassa Barna-Bok, joka oli omistettu Ruotsin tuolloin kaksi vuotta täyttäneelle kruununprinssille, josta myöhemmin tuli kuningas Kustaa IV Aadolf. Myöhemmin rukous vakiintui Ruotsissa kuusiriviseen muotoon. Siri Dahlquist kirjoitti siihen viisi säkeistöä lisää, ja näin laajennetussa muodossa se otettiin Ruotsin kirkon virsikirjan lisäykseen vuonna 1921. Tekstin suomensi ensimmäisenä Arvi Jännes vuonna 1889, ja se julkaistiin Hengellisiä lauluja ja virsiä -kokoelmassa vuonna 1900. Vuonna 1923 Lauri Pohjanpää laati virrestä uuden suomennoksen virsikirjaan tuolloin suunniteltua lisävihkoa varten. Lopulta vuonna 1938 Ystävä sä lapsien tuli suomalaiseen virsikirjaan kolmisäkeistöisenä. Kolmannen säkeistön muotoili virsikirjakomitea. Nykyisessä virsikirjassa virren numero on 492. Virren on säveltänyt Ivar Widéen (1871–1951). Ystävä sä lapsien on yksi suosituimpia kastevirsiä. == Sanat == 1\. Ystävä sä lapsien, katso minuun pienehen. Minne käynkin maailmassa, sinä olet hoitamassa. Onni täällä vaihtelee, taivaan Isä suojelee. 2\. Ota, Jeesus rakkahin, suojaas koti kallehin. Siunaa äitiä ja isää, heille elinpäivää lisää. Ystävä sä lapsien, pientäs auta holhoten. 3\. Pidä meitä turvissas, Jeesus, armohelmassas. Suojaas sulje isänmaamme, sulta kaiken lahjaks saamme. Johda, Jeesus rakkahin, meidät taivaan kotihin. == Katso myös == * Luettelo suomenkielisistä virsistä == Lähteet == Luokka:Virret
Oslon käräjäoikeus

Oslon käräjäoikeus (norj. Oslo tingrett) on yksi Norjan 23 käräjäoikeudesta ja kuuluu Borgartingin laamanninoikeuden piiriin. Oslon käräjäoikeus työllistää noin 270 henkeä ja on käsiteltyjen tapausten määrällä mitattuna maan suurin. Sen johtajana on vuodesta 2018 toiminut Yngve Svendsen. Aiemmin Oslossa toimi myös toinen alimman asteen tuomioistuin, kaupunginvoudinvirasto (byfogdembete), joka käsitteli konkursseja ja muita rahaan liittyviä asioita, mutta se yhdistettiin huhtikuussa 2021 Oslon käräjäoikeuteen. Oslon käräjäoikeus perustettiin vuonna 1866 nimellä Kristianian kaupunginoikeus (byrett). Sen johtajaa kutsuttiin justitiariukseksi ja tuomareita asessoreiksi. Vuonna 1925 nimi muuttui Oslon kaupunginoikeudeksi ja 2002 Oslon käräjäoikeudeksi. ==Lähteet== ==Aiheesta muualla== * Oslon käräjäoikeuden verkkosivut Luokka:Norjan käräjäoikeudet
Kuusikkoniemen rautatieasema

Kuusikkoniemen rautatieasema () on Suomen rataverkon liikennepaikka Paltamon kunnassa rataosalla . Liikennepaikka sijaitsee noin viisi kilometriä Paltamon rautatieaseman itäpuolella Kuusikkoniemi-nimisen tilan kohdalla niin sanotulla Mieslahden suoralla. Se avattiin liikenteelle 12. huhtikuuta 2023. Liikennepaikka on junaliikenteen kohtaus- ja sivuutuspaikka eikä siellä ole matkustaja- tai tavaraliikenteen palveluita. Liikennepaikalla on pääraiteen lisäksi yksi noin 975 metriä pitkä sivuraide, ja se mahdollistaa pitkien tavarajunien kohtaamiset, sillä Paltamon liikennepaikan sivuraiteet ovat vain noin 700 metrin pituisia. ==Lähteet== Luokka:Paltamon rautatieliikennepaikat